# Budai Ciszterci Szent Imre Gimnázium

### A Wikipédiából, a szabad lexikonból.

A Budai Ciszterci Szent Imre Gimnázium Budapest XI. kerületében, a Gellért-hegy lábánál található a Villányi úton, a Feneketlen-tó partjának a közelében.

Az épületben 5 szint található, jól felszerelt előadókkal, nagy udvarral, az udvaron több sportpályával, bent három tornateremmel, konditeremmel.

## [szerkesztés] Története

Zirc ciszterci apátja, Békefi Remig 1912-ben a kultuszkormányzattal és a székesfővárossal együttműködve hívta életre a Budai Ciszterci Szent Imre Gimnáziumot, akkoriban még – saját épület híján – a Váli utcai iskolában. A ciszterciek a lendületesen fejlődő Dél-Budára iskolát, templomot és rendházat álmodtak és az iskolával kezdték. A fejlődést megakasztotta az I. világháború, és a Werner Adolf zirci apát kezdeményezte építkezéssel csak 1929-re készülhetett el a Szent Imre Gimnázium Wälder Gyula műépítész tervezte mai épülete. A következő két évtizedben, az addigra már – olyan nagynevű igazgatók irányítása mellett, mint Bitter Illés, Hadarits-Endrédy Vendel és Brisits Frigyes – hírnevet szerzett iskolában a ciszterci nevelés nagyszerű eredményeket ért el, kiválóan felkészített és tisztességre hívott fiatalok szárnyra bocsátásával. (Közülük nem kevesen a tudományos és művészeti élet, illetve közélet ismert és elismert kiválóságai lettek.) A II. világháború után a kommunisták által irányított egyházellenes intézkedések keretében került sor az iskola államosítására 1948-ban. A következő évtizedekben, az utód József Attila Gimnáziumban is végig élt és érvényesült a ciszterci múlt hagyománya és amikor az 1989–1990-es rendszerváltással lehetősége nyílt a szerzetesrendi iskolák újraindításának, Kerekes Károly zirci apát kezdeményezte a budai gimnázium visszaadását. Több éves, bonyolult átadási-átvételi folyamat lezárásaként a József Attila Gimnázium más épületbe költözött, és 1997-ben – immár Zakar F. Polikárp zirci főapát irányítása mellett – megkezdhette működését a Budai Ciszterci Szent Imre Gimnázium. AZ iskola ma már 8 évfolyamos és 4 évfolyamos (vegyes szerkezetű) középiskolaként, közel 900 tanulóval működik és várja falai közé azokat a fiatalokat, akik a ciszterci szellemiség újraélesztésével, keresztény elvű-szellemű közegben és együttműködésben kívánnak felkészülni az életre, egy szebb-jobb Magyarország felépítésének reményében.

## [szerkesztés] Forrás

Az iskola honlapja

A lap eredeti címe "http://hu.wikipedia.org../../../b/u/d/Budai_Ciszterci_Szent_Imre_Gimn%C3%A1zium_ccfc.html"

Kategóriák: Budapest középiskolái | Budapest XI. kerülete

##### Views

- Szócikk
- Vitalap
- Aktuális változat

##### Keresés